
ΘΕΜΑ:  Απολογιστική Συνάντηση Δ/ντών 5ης Εκπ/κής Περ. με Σχ. Σύμβουλο.

Θέμα 1ο :Χαιρετισμός Σχολικού Συμβούλου

 Αγαπητοί-ές συνάδελφοι-ισσες, 

με την ευκαιρία της λήξης της  Σχολικής  Χρονιάς 2016 -2017 σας απευθύνω εγκάρδιο συναδελφικό χαιρετισμό και ευχαριστίες για τη γόνιμη και δημιουργική συνεργασία μας  τη χρονιά που μόλις τελείωσε. Για άλλη μία χρονιά, με την ολοκλήρωση του όμορφου, αλλά και δύσκολου έργου σας, σας στέλνω τις  καλύτερες ευχές μου για υγεία, προσωπική και οικογενειακή ευτυχία και για ένα ξένοιαστο και χαρούμενο Καλοκαίρι. Στους συναδέλφους, που είχα την τύχη να συνεργαστώ πρώτη φορά,  εύχομαι να είμαστε μαζί και την επόμενη Σχολική Χρονιά - εφόσον το επιθυμείτε – ώστε να υπάρχει συνέχεια στη συνεργασία μας.  

Παρά τις όποιες δυσκολίες και αντιξοότητες που συναντήσαμε, θεωρώ ότι μέσα από τον αμοιβαίο σεβασμό και τη γόνιμη συνεργασία μας, εργαστήκαμε με γνώμονα το συμφέρον και την πρόοδο των μικρών μαθητών μας.  

Στο δύσκολο και συνάμα ωραίο έργο σας, σας είμαι ευγνώμων  που  υπολογίσατε σε κάθε δυσκολία που αντιμετωπίσατε και τη δική μου βούληση, ώστε από κοινού να πετύχουμε αξιόλογα και θετικά παιδαγωγικά αποτελέσματα.

 Σας ευχαριστώ για το πανέμορφο παιδαγωγικό ταξίδι που μοιραστήκαμε τη χρονιά που μόλις τελείωσε! 

Θέμα 2ο : Απολογιστική Συνάντηση  με Διευθυντές / Προϊσταμένους

Καλούνται οι Διευθυντές / Προϊστάμενοι των Σχολείων της 5ης Περιφέρειας σε συνάντηση για απολογισμό του απερχόμενου σχολικού έτους  και για τη διατύπωση προτάσεων – αξόνων προγραμματισμού για το επόμενο, την Τρίτη  20 Ιουνίου στις 12:00 – 14.00  στο 7ο Δημοτικό Σχολείο Χανίων (δίπλα στο Ωδείο Χανίων).
Θέμα 3ο : Ετήσια Έκθεση Λειτουργίας των Τμημάτων Υποδοχής και απολογισμού του  Εκπαιδευτικού  Έργου
Παρακαλούνται οι υπεύθυνοι των Τμημάτων Υποδοχής όπως συντάξουν ξεχωριστή έκθεση με τη βοήθεια των Διευθυντών/τριών τους, που να αναφέρονται στην περίοδο από την ημερομηνία ανάληψης υπηρεσίας τους έως τη λήξη του διδακτικού έτους. Η έκθεση θα πρέπει να περιλαμβάνει τα προβλήματα ή τις δυσκολίες που αντιμετωπίστηκαν, το υλικό που χρησιμοποιήθηκε, τον πληθυσμό των μαθητών στο Τμήμα, τις ομάδες εργασίας, τον αριθμό των μαθητών που εντάχθηκαν, αξιολόγηση του Προγράμματος και προτάσεις για το επόμενο σχολικό έτος.

Θέμα 4ο : Παρουσίαση Αποτελεσματικών Πρακτικών από τους Δ/ντές των Σχολείων της 5ης Εκπ/κής Περιφέρειας.

          Παρακαλώ όπως ο Δ/ντής κάθε σχολικής μονάδας της 5ης Εκπ/κής Περειφ. προετοιμάσει και παρουσιάσει στην ολομέλεια των Δ/ντών μία αποτελεσματική πρακτική, που εφαρμόστηκε στο σχολείο του σε συνεργασία με το Σύλλογο Διδασκόντων, για την επίλυση ενός σημαντικού παιδαγωγικού θέματος.

Θέμα 5ο : Καταγραφή εκκρεμών αιτήσεων μαθητών  προς αξιολόγηση από το ΚΕΔΔΥΧ 

         Επιπλέον, σας παρακαλώ όπως μου καταγράψετε τις περιπτώσεις των μαθητών που εκκρεμεί η αξιολόγησή τους από το ΚΕΔΔΥΧ, καθώς και τις περιπτώσεις των μαθητών, που κρίνεται αναγκαία η συνέχιση της παράλληλης στήριξης.
                       Ο Σχολικός Σύμβουλος Π.Ε.

5ης Περιφέρειας Ν. Χανίων

    Αντώνης Μυλωνάκης

Ημερομηνία: 15/6/2017


Αρ. Πρωτ : 55





ΠΡΟΣ: Δ/ντές και Προϊσταμένους Σχολικών Μονάδων της 5ης Εκπ/κής Περιφέρειας.





Κοιν:   1) Περιφερειακό Δ/ντή Εκπ/σης Κρήτης.


2) Προϊστάμενο Επιστημονικής και Παιδαγωγικής Καθοδήγησης Κρήτης.


3)  Δ/ντή Α/θμιας Εκπ/σης Χανίων.

ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ  & ΘΡΗΣΚΕΥΜΑΤΩΝ





ΠΕΡ/ΚΗ Δ/ΝΣΗ Π/ΘΜΙΑΣ & Δ/ΘΜΙΑΣ

                   Γραφείο Σχ. Συμβούλων Π.Ε. Χανίων


                                      


Ταχ. Δ/νση: Γκερόλα 48Β


Τηλ: 2821047330


73132, Χανιά


Πληρ: Ντουνιαδάκης Ν. Στυλιανός


Email: secr.symv.chania@gmail.com









